open-index/open-wikipedia-markdown huggingface dataset:
Αράνκα

**Αράνκα** ήταν ναυτικό κέλευσμα της εποχής των γαλέρων. Η λέξη είναι ισπανικής καταγωγής (προστακτική του arrancar=επιταχύνω).

Το κέλευσμα αυτό δίνονταν από τον Κόμητα ρεάλ, επαναλαμβανόταν από τους αργουζίνους και εκτελούταν από το τσούρμο (=πλήρωμα) της γαλέρας. Δίνονταν ακριβώς τη στιγμή της εφόρμησης προς «εμβολή» με σκοπό τη μεγαλύτερη δυνατή απόδοση ταχύτητας που ισοδυναμούσε με τις περισσότερες "κουπιές" των κωπηλατών σε συντονισμένο χρόνο και ρυθμό. Αν κάποιος κωπηλάτης αργοπορούσε στο γρήγορο αυτό συντονισμό δεχόταν μαστιγώσεις από τον αργουζίνο ή τον βοηθό του. 

Στις περισσότερες αναφορές από τη ζωή των πληρωμάτων σ΄ αυτά τα πλοία, τα λεγόμενα και κάτεργα, αυτές οι μαστιγώσεις, από τις οποίες και μάτωναν οι γυμνές ράχες των κωπηλατών, αποτελούσαν και τον ρυθμό της *αράνκα*!

Κατηγορία:Ναυτική ιστορία
Κατηγορία:Ναυτικά κελεύσματα
Ίππασος (μυθολογία)

Στην ελληνική μυθολογία με το όνομα **Ίππασος** είναι γνωστά τα παρακάτω δέκα πρόσωπα:

# Γιος της Λευκίππης, μιας από τις τρεις κόρες του βασιλιά του Ορχομενού Μινύα. Σε κάποια εορτή του Διονύσου η μητέρα και οι θείες του Ιππάσου, οι Μινυάδες, έμεναν στο σπίτι τους κλώθοντας και υφαίνοντας, ενώ οι γυναίκες του Ορχομενού (ή των Θηβών) έτρεχαν στα βουνά για να λατρέψουν τον θεό. Για την περιφρόνησή τους προς τη λατρεία του, ο Διόνυσος τιμώρησε τις Μινυάδες: Τους ενέβαλε τρέλα (μανία), οπότε οι Μινυάδες άρπαξαν τον μικρό Ίππασο και τον καταξέσκισαν (η αρχαία λέξη είναι *«σπαραγμός»*) γιατί τον πέρασαν για μικρό ελαφάκι. Τελικά στεφανώθηκαν με κισσούς και έτρεξαν να συναντήσουν τις άλλες γυναίκες που εόρταζαν στα βουνά.
# Ο ένας από τους τρεις γιους του Αδμήτου και της Άλκηστης. Αδελφοί του ήταν οι Εύμηλος και Περιμήλης. Ο Φανόδημος, σε σχόλιο στους *Σφήκες* του Αριστοφάνη, λέει πως όταν γέρασαν, ο Άδμητος και η Άλκηστη διώχθηκαν από τις Φερές και μαζί με τον γιο τους Ίππασο έφθασαν στην Αθήνα, όπου ο Θησέας τους υποδέχθηκε με εγκαρδιότητα. Η παράδοση αυτή είναι τοπική, αττική.
# Ο Ίππασος ή Ιππάσιος ή Υπεράσιος από την Πελλήνη. 
# Ο πατέρας του Ιππομέδοντα, από τη Νύμφη Ωκυρρόη. Γιοι του ήταν επίσης οι Χάρωψ, Σώκος, Αγέλαος και Πάμμων.
# Γιος του Ευρύτου. Συμμετέσχε στο κυνήγι του Καλυδώνιου Κάπρου.
# Ο Ίππασος από τη Φλύα. Αντιτιθέμενος στους συμπολίτες του, που ήθελαν να υποκύψουν στις επιθυμίες του Δωριέως Ρεγνίδα και να τον κάνουν βασιλιά τους, κατέφυγε μαζί με τους υποστηρικτές του στη Σάμο. Ο Ίππασος είναι κατά την παράδοση προπάππους του φιλοσόφου Πυθαγόρα, ο οποίος ήταν γιος του Μνησάρχου και εγγονός του Ευφράνορα, γιου του Ιππάσου.
# Πατέρας των Υψήνορα, Δημολέοντα και Απισάονα.
# `Ενας από τους Κενταύρους.
# `Ενας από τους γιους του Πριάμου.
# Γιος του Κήυκα που σκοτώθηκε στη μάχη, καθώς πολεμούσε στο πλευρό του Ηρακλή εναντίον του Ευρύτου.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Κατηγορία:Αρχαίοι Αχαιοί
Κατηγορία:Πρόσωπα της ελληνικής μυθολογίας
Ιππασος
Ιππασος
Δακτυλιοειδές Νεφέλωμα

thumb|285px|Το Δακτυλιοειδές Νεφέλωμα σε εικόνα της NASA.

Το **Δακτυλιοειδές Νεφέλωμα** (*Ring Nebula*), γνωστό και ως **Μεσιέ 57 (Μ57)** ή **NGC 6720**, είναι ένα συγκεκριμένο πλανητικό νεφέλωμα στον αστερισμό Λύρα. Αποτελεί ένα από τα γνωστότερα και πιο «αναγνωρίσιμα» νεφελώματα τέτοιου είδους στους γήινους ουρανούς.

## Παρατηρησιακές σημειώσεις

Το Δακτυλιοειδές Νεφέλωμα βρίσκεται νότια από τον φωτεινότερο αστέρα της Λύρας, τον Βέγα, και ανάμεσα στους αστέρες β και γ Λύρας. Οι ουρανογραφικές συντεταγμένες του είναι ορθή αναφορά **α** = 18h:53min35sec και απόκλιση **δ** = 33°.01΄.45΄΄ (εποχή 2000.0). Το Μ57 είναι εύκολα ορατό με ένα τηλεσκόπιο διαμέτρου 20 εκατοστών και άνω, αλλά και ένα τηλεσκόπιο των 8 εκατοστών μπορεί να το διακρίνει οριακά υπό ιδανικές συνθήκες. Μεγαλύτερα όργανα δείχνουν δομή: σκοτεινότερες ζώνες στο δυτικό και το ανατολικό του άκρο, καθώς και αμυδρό νεφελωματικό φωτισμό μέσα στο «δαχτυλίδι» του.

### Ιστορία παρατηρήσεων

thumb|285px|Το Δακτυλιοειδές Νεφέλωμα στο υπέρυθρο φως (εικόνα του διαστημικού τηλεσκοπίου υπερύθρου "Spitzer" της NASA).
Το Μ57 ανακαλύφθηκε από τον Αντουάν Νταρκέ ντε Πελεπουά (Antoine Darquier de Pellepoix) το έτος 1779. Το 1800 ο Κόμης Φρήντριχ φον Χαν (Friedrich von Hahn) ανακάλυψε τον αμυδρό κεντρικό αστέρα.

### Δομή
Το Δακτυλιοειδές Νεφέλωμα απέχει περίπου 2300 έτη φωτός από τη Γη. Το νεφέλωμα έχει φαινόμενο μέγεθος 8,8, φωτογραφικό μέγεθος 9,7 και απόλυτο μέγεθος -0,2. Διαστέλλεται με ρυθμό περί το 1 δευτερόλεπτο του τόξου ανά αιώνα, που στη συγκεκριμένη απόσταση αντιστοιχεί σε 20 ως 30 χιλιόμετρα το δευτερόλεπτο, και έχει φθάσει σε διάμετρο της τάξεως του 1 έτους φωτός. Η μάζα του εκτιμάται σε 1,2 φορά τη μάζα του Ήλιου (ή 2,4 οκτάκις εκατομμύρια τόνους). Το M57 φωτίζεται από τον κεντρικό του λευκό νάνο αστέρα, που έχει φαινόμενο μέγεθος 14,7.

Το M57 εκτιμάται ότι διαστέλλεται τα τελευταία 1610 ± 240 γήινα έτη. Είναι *διπολικό*, δηλαδή έχει χονδρούς ισημερινούς δακτυλίους με εκτεταμένη δομή κατά μήκος του άξονα συμμετρίας του. Φαίνεται ότι στην πραγματικότητα είναι ένα επιμηκυμένο σφαιροειδές με πυκνές συγκεντρώσεις ύλης στον ισημερινό του. Από την οπτική γωνία της Γης εμφανίζεται με κλίση περίπου 30° από τον άξονα συμμετρίας του.

Το M57 παρουσιάζει συμπυκνώσεις («κόμβους») που χαρακτηρίζονται από πολλαπλές συμμετρίες. Ωστόσο αυτές είναι ορατές μόνο ως απλές σιλουέτες μπροστά από την εκπομπή του ισημερινού δακτυλίου. Το νεφέλωμα ίσως να περιλαμβάνει την εκπομπή απλά ιονισμένου αζώτου που προβάλλεται στις άκρες των κόμβων που κοιτούν προς τον κεντρικό αστέρα. Οι περισσότεροι κόμβοι πάντως είναι ουδέτεροι και εμφανίζονται μόνο ως εμπόδια του φωτός. Ορισμένοι από τους κόμβους διαθέτουν ουρές.

## Δείτε επίσης
* Κατάλογος πλανητικών νεφελωμάτων
* Αντικείμενο Μεσιέ
* Κατάλογος αντικειμένων Μεσιέ
* New General Catalogue

## Εξωτερικοί σύνδεσμοι

* Το Δακτυλιοειδές Νεφέλωμα στο υπέρυθρο
* NightSkyInfo.com - Το Δακτυλιοειδές Νεφέλωμα 
* M57 Το Δακτυλιοειδές Νεφέλωμα στη Λύρα
* Το M57 στο αρχείο εικόνων της ESA/Hubble 

Δακτυ
57
6720
Κατηγορία:Λύρα (αστερισμός)
Κύηκας

Υπάρχουν δύο διαφορετικά πρόσωπα στην ελληνική μυθολογία που φέρουν το όνομα **Κύηκας** (***Κύηξ***):

1) Ο Κύηκας ήταν σύζυγος της Αλκυόνης, μαζί με την οποία ζούσε ευτυχισμένος. Μια μέρα ο Κύηκας πήγε για ψάρεμα παρά τις παρακλήσεις της γυναίκας του, που είχε κακό προαίσθημα. Πράγματι, έπιασε θαλασσοταραχή και το πλοιάριό του βυθίστηκε. Η Αλκυόνη, που παρακολουθούσε από ένα βράχο, αυτοκτόνησε από την απελπισία της πέφτοντας από τον βράχο. Οι θεοί τους λυπήθηκαν και τους μετεμόρφωσαν σε πτηνά, το θαλασσοπούλι *κύηκα* και την αλκυόνη.

2) Ο **Κύηκας ο Τραχίνιος** ήταν βασιλιάς της Τραχίνας, που είχε ευεργετηθεί από τον Ηρακλή. Αμέσως μετά τον θάνατο του Ηρακλή και την άνοδό του στον Όλυμπο, τα παιδιά του, οι Ηρακλείδες, έμειναν χωρίς προστάτη και καταδιώχθηκαν από τον Ευρυσθέα. Κατέφυγαν αρχικώς στον Κύηκα, που θυμόταν τις ευεργεσίες του Ηρακλή. Αλλά ο Ευρυσθέας τον ανάγκασε να τα διώξει. Τότε οι Ηρακλείδες πήγαν στην Αθήνα, όπου βασίλευε ο Θησέας (κατ' άλλους οι απόγονοί του), και του ζήτησαν άσυλο.

Κατηγορία:Βασιλείς της ελληνικής μυθολογίας
Κατηγορία:Πρόσωπα της ελληνικής μυθολογίας
Κατηγορία:Βασιλείς της Θεσσαλίας
Βρισηίδα

Στην ελληνική μυθολογία η **Βρισηίδα** (**Βρισηίς**) ήταν κόρη του Βρισέως, βασιλιά των Λελέγων ή ιερέα της πόλεως Λυρνησσού, από τον οποίο πήρε αυτό το προσωνύμιο.

## Ο μύθος
Το πραγματικό της όνομα ήταν **Ιπποδάμεια**. Ο Βρισέας ήταν αδελφός του Χρύση, πατέρα της Χρυσηίδας. Η Λυρνησσός κυριεύθηκε και καταστράφηκε από τον Αχιλλέα, ο οποίος τότε σκότωσε τον σύζυγο της Βρισηίδας, Μύνητα, και τα τρία αδέλφια της, και πήρε την ίδια αιχμάλωτη. Για να την παρηγορήσει ο Πάτροκλος, της υποσχέθηκε να την παντρέψει με τον απαγωγέα της, του οποίου έγινε η ευνοούμενη και αγαπημένη σκλάβα. Αργότερα, όταν η συνέλευση των πολιορκητών στον Τρωικό Πόλεμο υποχρέωσε τον Αγαμέμνονα, ύστερα από συμβουλή του μάντη Κάλχα, να επιστρέψει τη σκλάβα του, Χρυσηίδα, στον πατέρα της, ο Αγαμέμνων ζήτησε ως αντάλλαγμα τη Βρισηίδα. Απέστειλε τους αγγελιαφόρους του, τον Ταλθύβιο και τον Ευρυβάτη, και πήραν τη Βρισηίδα από τον Αχιλλέα. Μετά από αυτό, ο Αχιλλέας θύμωσε και αρνήθηκε να πολεμήσει. Αυτός ο θυμός (*«μήνις»*) του Αχιλλέα αποτελεί το θέμα του έπους *[[Ιλιάδα]]* του Ομήρου, όπως γράφουν και οι πρώτοι δύο στίχοι του διάσημου αυτού έργου.

Η αποχή του Αχιλλέα στοίχισε την υποχώρηση των Ελλήνων στη μάχη και τον θάνατο του φίλου του, Πατρόκλου. Ο Αγαμέμνονας αναγκάσθηκε τελικώς να επιστρέψει τη Βρισηίδα, άθικτη όπως ορκιζόταν, και ο Αχιλλέας ξαναμπήκε στη μάχη.

Λίγο νεότερες παραδόσεις εμφανίζουν τη Βρισηίδα ως μία ψηλή καστανή γυναίκα με λαμπερό βλέμμα, σμιχτά φρύδια και καλοντυμένη. Ο Παυσανίας αναφέρει ότι στους Δελφούς υπήρχε εικόνα της, έργο του Πολυγνώτου.

Υπάρχει μία σύγχυση στη μεσαιωνική λογοτεχνία για το πρόσωπο αυτό, που σε πολλά ιπποτικά μυθιστορήματα αναφέρεται ως Χρυσηίδα, κόρη του Κάλχαντα, η οποία αγαπά και αγαπιέται από τον πρίγκιπα Τρωίλο και μετά από τον Διομήδη. Αργότερα αυτή η μορφή συγχέεται με τη Χρυσηίδα, για να καταλήξουμε στο *[[Τρωίλος και Χρυσηίδα (Σαίξπηρ)|Τρωίλος και Χρυσηίδα]]* του Σαίξπηρ.
* Ο αστεροειδής 655 Βρισηίς (655 Briseïs), που ανακαλύφθηκε το 1907, πήρε το όνομά του από τη μυθική αυτή κόρη του Βρισέως.
## Παραπομπές


## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

## Εξωτερικοί σύνδεσμοι
* 

Κατηγορία:Πρόσωπα της ελληνικής μυθολογίας
Κατηγορία:Τρωικός Πόλεμος
Σφαιρίδιο Μποκ

[thumb|255px|Εικόνα σφαιριδίων Bok στην περιοχή ιονισμένου ατομικού υδρογόνου [IC 2944 (λήφθηκε με το Διαστημικό Τηλεσκόπιο Χαμπλ).]]
Στην Αστρονομία τα **σφαιρίδια Bok** (Bok globules) είναι σκοτεινά μοριακά νέφη, σχετικώς μικρά και υψηλής πυκνότητας, στον διαστρικό χώρο. Στο εσωτερικό τους λαβαίνει χώρα αρκετές φορές η γέννηση νέων αστέρων. Τα σφαιρίδια Bok βρίσκονται μέσα σε περιοχές ιονισμένου υδρογόνου (Η II) και οι μάζες τους είναι της τάξεως των 10 ως 50 ηλιακών μαζών. Οι διαστάσεις τους είναι της τάξεως του ενός έτους φωτός. Τα σφαιρίδια Bok περιέχουν μοριακό υδρογόνο (H2), οξείδια του άνθρακα, ήλιο και περί το 1% κατά μάζα πυριτικής σκόνης. Συνήθως ένα σφαιρίδιο Bok γεννά ένα διπλό ή πολλαπλό σύστημα αστέρων (Launhardt R., Sargent A.I., Henning T., et al.: «Binary and multiple star formation in Bok globules», *Proceedings of IAU Symposium No. 200 on The Formation of Binary Stars*. Eds Reipurth & Zinnecker (2002), σελ. 103)

Τα σφαιρίδια Bok πήραν το όνομά τους από τον αστρονόμο Μπαρτ Μποκ (Bart J. Bok), που τα παρετήρησε πρώτος, τη δεκαετία του 1940. Σε μία εργασία τους που δημοσιεύθηκε το 1947, ο Bok και ο E.F. Reilly υπέθεσαν ότι αυτά τα σκοτεινά νέφη ήταν *«παρόμοια με [[κουκούλι|κουκούλια]] εντόμων, που υφίστανται [[βαρυτική κατέρρευση]] σχηματίζοντας νέους αστέρες και αστρικά σμήνη»* (Bok, B. J., Reilly, E. F.: «Small Dark Nebulae», *Astrophysical Journal*, τόμος 105, σελ. 255). Αυτή η υπόθεση ήταν δύσκολο να αποδειχθεί εξαιτίας της παρατηρησιακής αδυναμίας να διακριβωθεί τι συνέβαινε μέσα σε ένα πυκνό σκοτεινό νέφος που απορροφά όλο το ορατό φως που εκπέμπεται μέσα σε αυτό. Μία ανάλυση παρατηρήσεων στο εγγύς υπέρυθρο, που δημοσιεύθηκε το 1990, επεβεβαίωσε ότι πράγματι γεννιούνταν νέοι αστέρες μέσα σε σφαιρίδια Bok (Yun J.L., Clemens D.P.: «Star formation in small globules – Bart Bok was correct», *Astrophysical Journal*, τ. 365, σ. L73). Μεταγενέστερες παρατηρήσεις έχουν αποκαλύψει ότι κάποια σφαιρίδια Bok εμπεριέχουν πηγές θερμότητας, άλλα περιέχουν Αντικείμενα Herbig-Haro και ορισμένα εμφανίζουν εκροές μοριακού αερίου. Μελέτες φασματικών γραμμών εκπομπής στα χιλιοστομετρικά κύματα παρέχουν επίσης ενδείξεις για την πρόσπτωση ύλης πάνω σε ένα κεντρικό πρωτοαστέρα (Zhou, S., Evans, N.J., II, Kömpe, C., Walmsley, C.M.: «Evidence for protostellar collapse in B335», *Astrophysical Journal*, τόμ. 404, σελ. 232, 1993).

Τα σφαιρίδια Bok αποτελούν ακόμα αντικείμενα έντονης ερευνητικής δραστηριότητας στην Αστρονομία. Το εσωτερικό τους είναι από τα ψυχρότερους τόπους στο φυσικό Σύμπαν (μέχρι 3 K), ενώ η δομή και η πυκνότητά τους παραμένει κάπως μυστηριώδης. Οι μέθοδοι που έχουν εφαρμοσθεί μέχρι στιγμής στην έρευνά τους χρησιμοποιούν την πυκνότητα που υπολογίζεται από την απορρόφηση στο εγγύς υπέρυθρο και την καταμέτρηση αστέρων.

## Δείτε επίσης

* Μοριακό νέφος
* Σφαιρίδιο Thackeray

## Εξωτερικοί σύνδεσμοι
* Από το περιοδικό ''American Scientist''  (Μάιος-Ιούνιος 2001)
* ''`Ενα αστέρι γεννιέται''

Κατηγορία:Νεφελώματα
Κατηγορία:Σκοτεινά νεφελώματα
67 Ασία

Η **Ασία (Asia)** είναι ένας λαμπρός αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,28. Ανακαλύφθηκε το 1861 από τον Βρετανό αστρονόμο Νόρμαν Ρόμπερτ Πόγκσον, που παρατηρούσε από το Μαδράς της Ινδίας, και έλαβε το όνομά του τόσο από την κόρη του Ωκεανού στην ελληνική μυθολογία, όσο και από την ήπειρο Ασία, καθώς ήταν ο πρώτος αστεροειδής που ανακαλύφθηκε ποτέ από την Ασία.

## Φυσικά χαρακτηριστικά
Η μέση διάμετρος της Ασίας είναι 58,1 χλμ. Η μάζα της εκτιμάται σε 210 τρισεκατομμύρια τόνους. Η μέση επιτάχυνση της βαρύτητας στον ισημερινό της Ασίας εκτιμάται σε 1,62&nbsp;cm/sec², δηλαδή η βαρύτητα εκεί είναι 605 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 31 m/sec.

Ο φασματικός τύπος της Ασίας είναι **S** (λιθώδης). Η μέση θερμοκρασία στην επιφάνειά της εκτιμάται σε 94 περίπου βαθμούς Κελσίου κάτω από το μηδέν. Η λευκαύγεια της Ασίας είναι 0,255.

Η Ασία περιστρέφεται γύρω από τον εαυτό της μία φορά κάθε 15,9 ώρες.

## Παραπομπές


## Εξωτερικοί σύνδεσμοι
* Προσομοίωση τροχιάς (Java Applet) / Εφημερίδα

Ασια
Κατηγορία:Ασία
Πάγοι Κέρκυρας

Οι **Πάγοι** ειναι χωριό της βορειοδυτικής Κέρκυρας κοντά στον όρμο και το τουριστικό θέρετρο του Αγίου Γεωργίου σε υψόμετρο 170 μέτρων.

Οι Πάγοι παλιότερα αποτελούσαν κοινότητα του Νομού Κερκύρας στα διοικητικά όρια της οποίας εντάσσονταν και οι οικισμοί Πρινύλας, Βατωνιές και  Άγιος Γεώργιος. Κατά την απογραφή του 2011 η κοινότητα είχε πληθυσμό 511 κατοίκων ενώ οι Πάγοι 304.

Από τους οικισμούς του πρώην Διαμερίσματος, ο Πρινύλας αναφέρεται ήδη σε έγγραφα του τέλους του 12ου αιώνα ώς έδρα Βυζαντινής Δεκαρχίας ενώ το κυρίαρχο επώνυμο του οικισμού Βατωνιών (Λευτεριώτης, Λευθεριώτης) παραπέμπει σε χρυσόβουλο του Εμμανουήλ Κομνηνού Α΄ (12ος αιών).

Αρχαιολογικά ευρήματα υποδεικνύουν κατοίκηση της περιοχής την Ρωμαϊκή περίοδο. Διαγνωστικές ανασκαφές έγιναν στην περιοχή Αγίου Γεωργίου από Αυστριακούς την περίοδο 1935-1936. Τα κυρίαρχα επώνυμα είναι Ρωμαίος, Ρουβάς, Παγιατάκης, Συναδινός, Νεράντζης, Πιθαμίτσης.

Σώζονται τέσσερεις εκκλησίες και τα ερείπια μιας πέμπτης:
*Αγίου Ιωάννου του Προδρόμου κτίσμα του 16ου αιώνα με σημαντικές φορητές εικόνες.
*Αγίων Θεοδώρων και Αγίας Τριάδος. Το αρχικό κτίσμα είναι του 15ου αιώνα από το οποίο σώζεται το περίτεχνο τέμπλο. Η εκκλησία ανακαινίστηκε και μεγάλωσε τον 19ο αιώνα.
*Αγίας Παρασκευής (ιδιωτική οικισμός Ρουμπακάτικα) κτίσμα του 18ου αιώνα.
*Αγίου Γεωργίου και Αγίου Σπυρίδωνος (οικισμός Αγίου Γεωργίου), κτίσμα του 17ου αιώνα.
*Υπεραγίας Θεοτόκου. Το αρχικό κτίσμα ανάγεται στον 16ο αιώνα. Στις αρχές του 20ου αιώνα έγινε προσπάθεια ανακαίνισης και επέκτασης η οποία έμεινε ημιτελής. Σήμερα υπάρχουν μόνο οι εξωτερικοί τοίχοι χωρίς στέγη.
 
Σώζεται επίσης σε ερειπιώδη κατάσταση το κτήριο της Ενετικής Παντιέρας με εντυπωσιακά αρχιτεκτονικά μέλη (πορτόνια εισόδων) καθώς και άλλα αρχοντικά του τέλους του 18ου και αρχών του 19ου αιώνα.

## Παραπομπές


Κατηγορία:Χωριά της περιφερειακής ενότητας Κέρκυρας
Κατηγορία:Δήμος Κέρκυρας
Κατηγορία:Δήμος Βόρειας Κέρκυρας
Βατωνιές Κέρκυρας

Οι **Βατωνιές**, επίσημα αι Βατωνιαί, είναι πεδινό χωριό της Κέρκυρας με υψόμετρο 140 μέτρα.

## Γεωγραφία - Ιστορία
Οι Βατωνιές βρίσκονται στη βορειοδυτική Κέρκυρα σε απόσταση 28 χλμ. ΒΔ. από την πόλη της Κέρκυρας και μόλις 3 χλμ. (οδηγικά) από τους Αλειμματάδες. Κυρίαρχο επώνυμο στο χωριό είναι το *Λευθεριώτης ή Λευτεριώτης*, που παραπέμπει στους *Ελευθεριώτες* της Βυζαντινής περιόδου, οικογένειες με φορολογική απαλλαγή  λόγω εξαιρέτων πράξεων, κατά χρυσόβουλο του Εμμανουήλ Κομνηνού Α' τον 12ο αιώνα. Στον οικισμό σώζεται η εκκλησία των Αγίων Αποστόλων, κτίσμα του 17ου αιώνα. Ως οικισμός αναφέρεται επίσημα με την ονομασία *Βατωνιαίς* το 1886 στο ΦΕΚ 9Α - 28/01/1866 να προσαρτάται στον τότε δήμο Περιάγρων, ενώ το 1940 διορθώνεται σε *Βατωνίαι*. Σύμφωνα με το σχέδιο Καλλικράτης και μετά την τροποποίησή του το 2019, μαζί με τον Άγιο Γεώργιο (Πάγων), τους Πάγους και τον Πρινύλα αποτελούν την τοπική κοινότητα Πάγων που υπάγεται στη δημοτική ενότητα Αγίου Γεωργίου του δήμου Βόρειας Κέρκυρας και σύμφωνα με την απογραφή 2011 έχει πληθυσμό 69 κατοίκους. Κατά την απογραφή του 2001 είχε 74 κατοίκους.

## Παραπομπές


Κατηγορία:Χωριά της περιφερειακής ενότητας Κέρκυρας
Κατηγορία:Δήμος Αγίου Γεωργίου Κέρκυρας
Κατηγορία:Δήμος Κέρκυρας
Κατηγορία:Δήμος Βόρειας Κέρκυρας
Πρινύλας Κέρκυρας

Ο **Πρινύλας** είναι χωριό της βορειοδυτικής Κέρκυρας. Διοικητικά ανήκει στην κοινότητα Πάγων του Δήμου Αγίου Γεωργίου. Κατά την απογραφή του 2011 έχει 70 κατοίκους ενώ σε αυτήν του 2001 είχε 92.

Το χωριό είναι χτισμένο σε πανοραμική θέση πάνω από τον όρμο του Αγίου Γεωργίου και αναφέρεται ως έδρα Βυζαντινής Δεκαρχίας σε έγγραφο του 1200 μ.Χ. Κυρίαρχο επώνυμο στο χωριό είναι το *Γιαλοψός* (πιθανή σχέση με "Αιγιαλόν όψοντες". Μία άλλη ετυμολογία είναι από τη λέξη Υαλοψός, αυτός που ψήνει - επεξεργάζεται το γυαλί). Εκκλησία του χωριού είναι ο Άγιος Νικόλαος, κτίσμα του 14ου αιώνα (προϋπάρχον κτίσμα στα θεμέλια του). Είναι διατηρητέος οικισμός (Δ-594 α/ 13.11.1978) με χαρακτηριστικά δρομάκια, σπίτια και αρχοντικό του 17ου αιώνα.

## Παραπομπές


Κατηγορία:Χωριά της περιφερειακής ενότητας Κέρκυρας
Κατηγορία:Δήμος Αγίου Γεωργίου Κέρκυρας
Κατηγορία:Δήμος Κέρκυρας
Κατηγορία:Δήμος Βόρειας Κέρκυρας
Άγιος Γεώργιος Πάγων Κέρκυρας

*Για οικισμούς με ίδιο όνομα στην Ελλάδα, δείτε: [[Άγιος Γεώργιος (ελληνικά τοπωνύμια)]]*

Ο **Άγιος Γεώργιος** Πάγων είναι παραθαλάσσιο χωριό και τουριστικό θέρετρο της βορειοδυτικής Κέρκυρας σε υψόμετρο 7 μέτρα.

## Γεωγραφία - Ιστορία
Ο Άγιος Γεώργιος βρίσκεται στον όρμο Αγίου Γεωργίου και είναι το επίνειο των Πάγων και Μακράδων. Απέχει 30 χλμ. ΒΔ. από την πόλη της Κέρκυρας (μέσω Σκριπερό - Λιαπάδες) και 3 χλμ. από τους Πάγους. Είναι οικισμός που δημιουργήθηκε στο τρίτο τέταρτο του 20ου αιώνα χάρη στην ανάπτυξη του τουρισμού. Τα μοναδικά προϋπάρχοντα κτήρια είναι η εκκλησία του Αγίου Γεωργίου (αναφέρεται ήδη σε καταλόγους εκκλησιών των αρχών του 18ου αιώνα), το μαγαζί και σπίτι του Τσιμπουγή στο νότιο άκρο της παραλίας (κτήριο του 18ου αιώνα) και το μαγαζί του Τάγκου απέναντι από την εκκλησία του Αγίου Γεωργίου (αρχές 20ου αιώνα). Στο νότιο τμήμα του όρμου δίπλα στο σπίτι Τσιμπουγή, εκτός και εντός της θάλασσας, σώζονται ερείπια και θεμέλια παλαιότερου οικισμού που καταστράφηκε από κατολισθήσεις απροσδιόριστης περιόδου.

## Ονομασία - Διοικητικά
Η ονομασία του χωριού οφείλεται στην παλιά εκκλησία του Αγίου Γεωργίου. Ως ξεχωριστός οικισμός αναφέρεται επίσημα για πρώτη φορά το 1981 να απογράφεται στην τότε κοινότητα Πάγων. Το 1997 με το ΦΕΚ 244Α - 04/12/1997  αποσπάται από την κοινότητα Πάγων και προσαρτάται στο δήμο Αγίου Γεωργίου. Σύμφωνα με το σχέδιο Καλλικράτης και μετά την τροποποίησή του το 2019, μαζί με τους Πάγους, τις Βατωνιές και τον Πρινύλα αποτελούν την τοπική κοινότητα Πάγων που υπάγεται στη δημοτική ενότητα Αγίου Γεωργίου του δήμου Βόρειας Κέρκυρας και σύμφωνα με την απογραφή 2011 έχει 68 κατοίκους, ενώ στην απογραφή του 2001 είχε 130 κατοίκους.

## Δημογραφία
### Πληθυσμιακή εξέλιξη

## Δείτε επίσης
Στη βόρεια Κέρκυρα υπάρχουν οι συνώνυμοι οικισμοί: Άγιος Γεώργιος Αρμενάδων και Άγιος Γεώργιος Κασσιόπης.

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
* Εγκυκλοπαίδεια Δομή, 2002-4

Κατηγορία:Χωριά της περιφερειακής ενότητας Κέρκυρας
Κατηγορία:Δήμος Αγίου Γεωργίου Κέρκυρας
Κατηγορία:Δήμος Κέρκυρας
Κατηγορία:Δήμος Βόρειας Κέρκυρας
SGI Indy

[thumb|right|SGI Indy που τρέχει [Linux.]]
Το **SGI Indy** ήταν υπολογιστής της Silicon Graphics Incorporated (SGI). Αναπτύχθηκε στην προσπάθεια της εταιρείας να μπει στην αγορά των επιτραπέζιων υπολογιστών για CAD και Multimedia. To Indy ήταν ο πρώτος υπολογιστής που ενσωμάτωνε ψηφιακή βιντεοκάμερα ενώ περιείχε ακόμα και έναν on-board ISDN αντάπτορα. Το Indy multimedia μηχάνημα, καθώς είχε αναλογικές και ψηφιακές εισόδους/εξόδους, SCSI και standard composite και S-Video εισόδους.

Αρχικά το Indy ερχόταν με 16ΜΒ RAM. To IRIX 5.1, το πρώτο λειτουργικό σύστημα για Indy δεν εκμεταλλευόταν πλήρως το hardware εξαιτίας κακής διαχείρισης της μνήμης. Η SGI για αυτό το λόγο άλλαξε το βασικό σχεδιασμό σε 32 ΜΒ RAM. Οι επόμενες εκδόσεις του Irix είχαν τεράστιες βελτιώσεις στη χρήση της μνήμης.

Κατηγορία:Ηλεκτρονικός υπολογιστής
Παρθένιος Β΄

Ο **Παρθένιος Β΄** (... - 16 Μαΐου 1651), ο επονομαζόμενος *Νέος*, *οξύς*, *Γολιάθ* ή *Κεκεσκίνης*, διετέλεσε Πατριάρχης Κωνσταντινουπόλεως κατά τα έτη 1644-1646 και 1648-1651.

Καταγόταν από τα Ιωάννινα και ήταν ιερομόναχος. Το 1632 εξελέγη Μητροπολίτης Ναυπάκτου και Άρτης και 30 Ιουνίου του ίδιου έτους μετετέθη στη Μητρόπολη Ιωαννίνων. Το 1639 εξελέγη Μητροπολίτης Αδριανουπόλεως κατόπιν ενεργειών του πνευματικού του πατέρα, ως τότε Μητροπολίτη Αδριανουπόλεως, Παρθενίου, ο οποίος τότε εξελέγη Οικουμενικός Πατριάρχης. Ζούσε περισσότερο στην Κωνσταντινούπολη, όπου συνδέθηκε με οπαδούς του Κύριλλου Λούκαρι, ιδίως με τον Θεόφιλο Κορυδαλλέα. Στις 8 Σεπτεμβρίου 1644 εξελέγη Οικουμενικός Πατριάρχης με την υποστήριξη των φιλολουκαρικών.

Ήταν φιλοχρήματος και βίαιος και ακολούθησε αντιπαπική πολιτική. Στις 12 Δεκεμβρίου 1644 έστειλε δύο επιστολές σε όλους τους αρχιερείς ζητώντας τους επιπλέον χρήματα για αποπληρωμή των χρεών του Πατριαρχείου, και ορίζοντας να καθαιρείται όποιος αδυνατεί ή αρνείται. Ανέτρεψε και ακύρωσε τις αποφάσεις της Συνόδου του Ιασίου και την λεγόμενη «Ορθόδοξη Ομολογία» του Μητροπολίτη Κιέβου Πέτρου Μογίλα, γεγονός που προκάλεσε την έχθρα του Ηγεμόνα της Μολδοβλαχίας Βασιλείου Λούπου, ο οποίος, ερωτηθείς από τους Τούρκους, ζήτησε να ριχθεί ο Πατριάρχης στη φυλακή. Το 1646 κατήργησε όλες τις πατριαρχικές εξαρχίες και όρισε να αποδοθούν στους πλησιόχωρους αρχιερείς.

Οι αντίπαλοί του κατόρθωσαν να τον καθαιρέσουν στις 16 Νοεμβρίου του 1646 και να τον εξορίσουν στην Κύπρο. Καθ'οδόν προς την εξορία κατάφερε να διαφύγει και να μεταβεί στο Ιάσιο, όπου παρέμεινε δύο χρόνια. Στις 29 Οκτωβρίου 1648 επανεξελέγη Πατριάρχης. Στη δεύτερη αυτή, τριετή Πατριαρχία του, ακολούθησε αντίθετη πολιτική, στρεφόμενος εναντίον των καλβινιστών. Το 1649 μάλιστα ζήτησε εγγράφως τη συνδρομή του Αυτοκράτορα Φερδινάνδου Γ΄ εναντίον τους.

Τελικά όμως κατέληξε να έχει πλήθος εχθρών και στις δύο παρατάξεις και στο τέλος να βρεθεί μόνος και ανίσχυρος. Την άνοιξη του 1651, οι Ιησουΐτες, με την υποστήριξη των ηγεμόνων της Βλαχίας και της Μολδαβίας, τον διέβαλαν στο Σουλτάνο Μωάμεθ Δ΄ ότι προβαίνει σε μυστικές συνεννοήσεις με τους Ρώσους. Στις 16 Μαΐου συνελήφθη από Γενίτσαρους, οι οποίοι τον στραγγάλισαν και τον πέταξαν στον Βόσπορο. Οι χριστιανοί περισυνέλεξαν το λείψανό του και το ενταφίασαν στη Μονή Καμαριώτισσας στη Χάλκη.

## Παραπομπές


## Πηγές
* 
* Εγκυκλοπαίδεια Πάπυρος-Larousse-Britannica, 2007, τόμ. 41, σελ. 538
* 
* 
* 
* 

Κατηγορία:Μητροπολίτες Αδριανουπόλεως
Κατηγορία:Μητροπολίτες Ναυπάκτου
Κατηγορία:Μητροπολίτες Ιωαννίνων
Κατηγορία:Πατριάρχες Κωνσταντινουπόλεως
Κατηγορία:Επίσκοποι του 17ου αιώνα
Νεόφυτος Γ΄

Ο **Νεόφυτος Γ΄** διετέλεσε Πατριάρχης Κωνσταντινουπόλεως κατά τα έτη 1636-1637.

Μάλλον καταγόταν από τη Χίο και περιγράφεται ως σεβάσμιος και φιλήσυχος. Το 1623 εξελέγη Μητροπολίτης Ηρακλείας και περί τα μέσα του 1636 Οικουμενικός Πατριάρχης, διαδεχόμενος τον Κύριλλο Κονταρή. Στις 5 Μαρτίου 1637 παραιτήθηκε από το Θρόνο, καθώς δεν κατάφερε να βρει τρόπο να καλύψει τα υπέρογκα χρέη του Πατριαρχείου (αναφέρονται χρέη 100.000 γροσίων προς Τούρκους, Δυτικούς, Αρμένιους και Εβραίους).

Μετά την παραίτησή του, αποσύρθηκε στη Νέα Μονή Χίου, όπου και πέθανε περί το 1647.

## Παραπομπές


## Πηγές
* 

Νεοφυτος Γ
Κατηγορία:Μητροπολίτες Ηρακλείας
Κατηγορία:Επίσκοποι του 17ου αιώνα
Μπραντ Ρένφρο

Ο **Μπραντ Ρένφρο** (), (25 Ιουλίου 1982 - 15 Ιανουαρίου 2008) ήταν Αμερικανός ηθοποιός από το Τενεσί. Η πρώτη του εμφάνιση στον κινηματογράφο έγινε το 1994 στην ταινία *[[Ο πελάτης]]* σε ηλικία μόλις 12 ετών. Πρωταγωνίστησε σε 24 ταινίες και σε πολλά τηλεοπτικά επεισόδια σε όλη την καριέρα του. Βρέθηκε νεκρός στις 15 Ιανουαρίου του 2008.

## Πρώτα χρόνια
Γεννήθηκε στο Νόξβιλ του Τενεσί στις 25 Ιουλίου του 1982 και ήταν γιος της Άντζελας και του Μαρκ Ρένφρο. Τον μεγάλωσε η γιαγιά του, Τζόαν Ρένφρο, η οποία ήταν επίτροπος σε εκκλησία. Το 2006 εξέτισε 10 ημέρες στη φυλακή, καταδικασμένος για οδήγηση υπό την επήρεια ουσιών και για  απόπειρα κατοχής ναρκωτικών (ηρωίνη).

## Καριέρα ως ηθοποιός
Τον ανακάλυψαν στα 10 του χρόνια και ο μικρός Μπραντ έπαιξε στο πλευρό της Σούζαν Σαράντον και του Τόμι Λι Τζόουνς, στην ταινία του Τζόελ Σουμάχερ *[[Ο πελάτης]] (The Client)*, μια από αυτές που είχαν μεγάλη ειπρακτική επιτυχία το 1994.

Το 1995 κέρδισε το βραβείο πρωτοεμφανιζόμενου αστεριού του *Hollywood Reporter*'s και ψηφίστηκε από το περιοδικό ''People'' 's "στα 30 κορυφαία πρόσωπα ηλικίας κάτω των 30 ετών."  Επίσης, το 1998 βραβεύτηκε με βραβείο καλύτερου ανδρικού ρόλου στο Διεθνές Κινηματογραφικό Φεστιβάλ του Τόκιο, για την ταινία *Apt Pupil*.

Ένας σημαντικός ρόλος του ήταν το 1996 αυτός του νεαρού Μάικλ Σάλιβαν για την ταινία *Sleepers* , που βασίστηκε στο αυτοβιογραφικό μυθιστόρημα του Λορέντσο Καρκατέρα. Στο έργο ο συγγραφεάς αφηγείται την τραυματική εμπειρία που έζησε ο ίδιος όταν ήταν έγκλειστος σε αναμορφωτήριο ανηλίκων στη Νέα Υόρκη. Την ταινία σκηνοθέτησε ο Μπάρι Λέβινσον και συμπρωταγωνίστησαν ο Ρόμπερτ ντε Νίρο, ο Κέβιν Μπέικον και ο Τζέισον Πάτρικ.

Πρωταγωνίστησε σε πολλές άλλες ταινίες, όπως το 2001 στο *Ghost World* και στο *Bully* , το 2005 στο *The Jacket* με την Κίρα Νάιτλι  και τον Άντρειν Μπρόντι, ενώ το 1995 ενσάρκωσε το Χακ Φιν στην ταινία  *Τομ και Χακ*.
Έπαιξε επίσης σε επεισόδιο της τηλεοπτικής σειράς  *Law & Order: Criminal Intent*. Λίγο πριν από το θάνατό του, εμφανίστηκε στην ταινία *The Informers*.

## Θάνατος
Ο Ρένφρο βρέθηκε νεκρός στις  15 Ιανουαρίου του 2008 στο διαμέρισμά του  στο Λος Άντζελες, έχοντας περάσει την προηγούμενη νύχτα πίνοντας με φίλους. Ο θάνατός του, σύμφωνα με την ιατροδικαστική έρευνα, ήταν αποτέλεσμα υπερβολικής δόσης ηρωίνης.

## Φιλμογραφία

## Παραπομπές


## Εξωτερικοί σύνδεσμοι

* Ο Ρένφρο στην IMDB

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Γρηγόριος Δ΄ Στραβοαμασείας

Ο **Γρηγόριος Δ΄** διετέλεσε Πατριάρχης Κωνσταντινουπόλεως για δύο μήνες το 1623.

## Βιογραφικά στοιχεία
Εξελέγη αρχικά Μητροπολίτης Αμασείας και ήταν τυφλός από το ένα μάτι, εξού και το παρατσούκλι του «*Στραβοαμασείας*». Εξελέγη Οικουμενικός Πατριάρχης στις 17 Απριλίου 1623 με την υποστήριξη δύο καθαιρεθέντων επισκόπων, των Ιησουιτών και του πρεσβευτή της Γαλλίας. Όμως ο Γάλλος πρέσβης Cesy υποστήριξε τον Γρηγόριο πιο πολύ συμπτωματικά και χωρίς ιδιαίτερο προσωπικό ενδιαφέρον και ίσως επειδή ήταν γνωστός ως αντίπαλος του Κύριλλου Λούκαρι ή επειδή τον εκτιμούσαν οι Ιησουίτες.

Κατηγορήθηκε για κακοδοξίες και συνεννοήσεις με ετερόδοξους και τάχθηκε υπέρ της ένωσης με τη Ρωμαιοκαθολική Εκκλησία. Η Πατριαρχία του συνάντησε τη γενική περιφρόνηση κλήρου και λαού, καθώς θεωρήθηκε «ληστρική», δηλαδή αντικανονική. Έτσι, στις 25 Ιουνίου 1623 η Σύνοδος καθαίρεσε τον Γρηγόριο, τον αφόρισε και τον εξόρισε στη Ρόδο, εκλέγοντας για διάδοχό του τον Αδριανουπόλεως Άνθιμο.

Η πληροφορία πως ο Λούκαρις επιχείρησε να σχεδιάσει τον στραγγαλισμό του Γρηγορίου στην εξορία είναι αναξιόπιστη, γιατί ο Cesy αναφέρει ότι έπεισε τον σουλτάνο να τον αφήσει ελεύθερο.

## Παραπομπές


## Πηγές
* 
* 
* Γρηγόριος Δ΄ Κωνσταντινουπόλεως, Εγκυκλοπαίδεια Μείζονος Ελληνισμού
* 
* 

Κατηγορία:Πατριάρχες Κωνσταντινουπόλεως
Κατηγορία:Μητροπολίτες Αμασείας
Κατηγορία:Επίσκοποι του 17ου αιώνα
Άνθιμος Β΄

Ο **Άνθιμος Β΄** (... - 1628) διετέλεσε Πατριάρχης Κωνσταντινουπόλεως για τρεις μήνες το 1623.

Ήταν Κωνσταντινουπολίτης, καταγόταν από πλούσια οικογένεια και είχε αξιόλογη μόρφωση. Διετέλεσε Μητροπολίτης Αδριανουπόλεως και στις 18 Ιουνίου 1623 εξελέγη Οικουμενικός Πατριάρχης με την υποστήριξη Ιησουιτών.

Αν και είχε λάβει ιησουιτική παιδεία και υποστηρίχθηκε από καθολικές κυβερνήσεις, εντούτοις ο Άνθιμος παρέμεινε πιστός στην Ορθοδοξία. Παραιτήθηκε στις 22 Σεπτεμβρίου του ίδιου έτους και αποσύρθηκε στη Μονή Μεγίστης Λαύρας, την οποία ευεργέτησε πολύ. Πέθανε εκεί το 1628.

## Παραπομπές


## Πηγές
* 

Ανθιμος Β
Ανθιμος Β
Κατηγορία:Επίσκοποι του 17ου αιώνα
Κατηγορία:Κωνσταντινουπολίτες Έλληνες
Basshunter

Ο **Γιόνας Έρικ Άλτμπεργκ** (σουηδικά: *Jonas Erik Altberg*, 22 Δεκεμβρίου 1984), περισσότερο γνωστός με το ψευδώνυμο **Basshunter** είναι Σουηδός τραγουδιστής, παραγωγός μουσικής και ντισκ τζόκεϊ.

Γεννήθηκε στο Χάλμσταντ της Σουηδίας στις 22 Δεκεμβρίου του 1984 και αυτοχαρακτηρίζεται ως Eurodance μουσικός, παρά το γεγονός ότι οι περισσότεροι τον εντάσσουν στους καλλιτέχνες της ηλεκτρονικής μουσικής.

μικρογραφία|αριστερά|100px|Ο Basshunter το 2007.
Τα πιο γνωστά τραγούδια του είναι "Boten Anna" (για ένα IRC bot) και το "Vi sitter i Ventrilo och spelar DotA".Το πρώτο του άλμπουμ, με τίτλο *[[The Bassmachine]]*, κυκλοφόρησε το 2004. Τον Απρίλιο του 2006 υπέγραψε το πρώτο του σημαντικό επαγγελματικό συμβόλαιο με τη Warner. Με το πρώτο του single, "Boten Anna" έκανε μεγάλη διεθνή επιτυχία. Μάλιστα έγινε το πρώτο τραγούδι στη σουηδική γλώσσα που κατέκτησε την κορυφή στα τσαρτς της Ολλανδίας. Η αγγλική του έκδοση ("Now You're Gone") ήταν νούμερο 1 στο Ηνωμένο Βασίλειο τον Ιανουάριο του 2008. 

Ο καλλιτέχνης έχει διαγνωστεί με το σύνδρομο Τουρέτ, που σημαίνει ότι σπαταλά πολλή ενέργεια και είναι καταβεβλημένος.

## Δισκογραφία
### Άλμπουμς

### Σινγκλς

## Παραπομπές

## Εξωτερικοί σύνδεσμοι

* Επίσημη ιστοσελίδα

Κατηγορία:Νικητές World Music Awards
Κατηγορία:Σουηδοί τραγουδιστές
Κατηγορία:Σουηδοί DJs
Κατηγορία:Eurodance μουσικοί
Κατηγορία:Καλλιτέχνες της Ultra Records
Κατηγορία:Μουσικοί της techno
Θολοποτάμι Χίου

Το **Θολοποτάμι** είναι χωριό και Μαστιχοχώρι της Χίου που ανήκει στη δημοτική ενότητα Ιωνίας του δήμου Χίου. Σύμφωνα με την απογραφή του 2011, ο πληθυσμός του ανέρχεται στους 647 κατοίκους.

## Γεωγραφικά στοιχεία
Το Θολοποτάμι βρίσκεται στο νότιο τμήμα του νησιού και απέχει 12 χιλιόμετρα από την πόλη της Χίου. Η τοπική κοινότητα Θολοποταμίου περιλαμβάνει και τον μικρό οικισμό Σκλαβιά. Το Θολοποτάμι είναι χτισμένο στην πλαγιά του βουνού Προφήτης Ηλίας, σε υψόμετρο 300 μέτρων. Από την ανατολική του πλευρά διακρίνονται τα παράλια της Μικράς Ασίας. Στα όρια του χωριού βρίσκονται και τα «Θεόκτιστα», τα οποία είναι απομεινάρια πελασγικών τειχών. Το χωριό διαθέτει πολλές πηγές και πλατάνια.Το χωριό επίσης έχει πολλές εκκλησίες κάποιες από αυτές είναι η Παναγία ,ο Άγιος Παντελεήμονας ,ο Άγιος Νικόλαος ,ο Άγιος Πέτρος ,η Ευαγγελίστρια κ.α.

## Ιστορικά στοιχεία
Η ίδρυση του χωριού χρονολογείται από τον 12ο αιώνα. Η ονομασία του προήλθε από μία καθίζηση η οποία έλαβε χώρα στην περιοχή Ράγα και είχε ως αποτέλεσμα να αναβλύσει νερό, το οποίο έρρεε για μεγάλο χρονικό διάστημα. Σύμφωνα με την τοπική παράδοση, η πρώτη ονομασία του χωριού ήταν Μάνη, καθώς ο πρώτος κάτοικός του είχε καταγωγή από την ομώνυμη περιοχή της Πελοποννήσου. Σύμφωνα με εκτιμήσεις των Ζαν ντε Τεβενό (1655) και Βιτσέντζο Κορονέλι (1696) στο β΄ μισό του 17ου αιώνα το Θολοποτάμι διέθετε 150-300 κατοίκους. Κατά τη σφαγή της Χίου από τους Τούρκους το 1822, υποστηρίζεται πως οι περισσότεροι κάτοικοι του χωριού εξοντώθηκαν, ενώ στις αρχές του 1828 εγκαταστάθηκαν προσωρινά στο Θολοποτάμι ελληνικές δυνάμεις στο πλαίσιο της εκστρατείας της Χίου υπό τον Κάρολο Φαβιέρο. Τον οικισμό επισκέφθηκε το 1888 ο Γάλλος περιηγητής Γκαστόν Ντεσάν.

## Το Θολοποτάμι στον πολιτισμό
Η πολυβραβευμένη κινηματογραφική ταινία του Χιώτη σκηνοθέτη Δήμου Αβδελιώδη με τίτλο *«[[Η εαρινή σύναξις των αγροφυλάκων]]»* έχει ως θέμα την (κατά εποχές του έτους) αποτυχία 4 αγροφυλάκων που διορίζονται στη θέση του αγροφύλακα με έδρα το Θολοποτάμι.

## Απογραφές πληθυσμού

## Παραπομπές


## Περαιτέρω ανάγνωση
**Χίος, Τουριστικός Οδηγός*, εκδόσεις Καμπανά.

## Εξωτερικοί σύνδεσμοι
*Εκπολιτιστικό σωματείο Θολοποταμίου «Αναγέννηση»
*Σελίδα Instagram   
*Chiosonline.gr 

Κατηγορία:Χωριά της περιφερειακής ενότητας Χίου
Κατηγορία:Δήμος Χίου
Σύγχρονη φολκ μουσική

Η **σύγχρονη φολκ μουσική** αναφέρεται σε μια μεγάλη ποικιλία ειδών που εμφανίστηκαν στα μέσα το 20ου αιώνα και μετά, τα οποία σχετίζονταν με την παραδοσιακή φολκ μουσική. Αρχίζοντας από τα μέσα του 20ου αιώνα εξελίχθηκε μια νέα δημοφιλής μορφή της παραδοσιακής φολκ μουσικής. Η διαδικασία και περίοδος αυτή αναφέρεται ως η (δεύτερη) αναγέννηση της φολκ και έφτασε στο ζενίθ της τη δεκαετία του 1960. Το πιο κοινό όνομα για αυτή τη νέα μορφή της μουσικής είναι επίσης "μουσική φολκ", αλλά συχνά αποκαλείται "σύγχρονη φολκ μουσική" ή "αναγεννημένη φολκ μουσική" (folk revival music) για να γίνεται η διάκριση (από την παραδοσιακή). Η μετάβαση κατά κάποιο τρόπο είχε επίκεντρο τις Η.Π.Α., και καλείται επίσης αμερικανική αναγέννηση της μουσικής φολκ (American folk music revival). Μέσα σε αυτό το φαινόμενο εξελίχθηκαν και συνδυαστικά είδη, όπως η Φολκ ροκ και η φολκ μέταλ. Αν και η σύγχρονη φολκ είναι ένα είδος που γενικά διαφοροποιείται από την παραδοσιακή φολκ μουσική, συχνά έχει το ίδιο όνομα στα αγγλικά, ερμηνευτές, και χώρους για παραστάσεις με την παραδοσιακή φολκ μουσική. Ακόμα και μεμονωμένα τραγούδια μπορεί να αποτελούν μίξη και των δύο.    

## Παραπομπές

Κατηγορία:Μουσικά είδη
Ύπνος REM

thumb|right|400px|Εγκεφαλογράφημα που δείχνει την περίοδο ύπνου REM
Ο **ύπνος REM** (rapid eye movement) γνωστός και ως **ύπνος ραγδαίων κινήσεων των ματιών** είναι το πέμπτο στάδιο του ύπνου και χαρακτηρίζεται από ραγδαίες κινήσεις των ματιών, από εγκεφαλικά κύματα που δείχνουν ενεργοποιημένα και μοιάζουν με πολύ ελαφρύ ύπνο ή με την εγρήγορση, αλλά και από βαθιά χαλάρωση των μυών, παρόμοια με αυτή στο βαθύ ύπνο. Ο ύπνος REM χωρίζεται σε δυο κατηγορίες: τονικός και αφασικός. Ο ύπνος REM χαρακτηρίζεται από έλλειψη νορεπινεφρίνης στον εγκεφαλικό φλοιό, στην οποία οφείλονται και τα χαρακτηριστικά των ονείρων.

Ο ύπνος REM στους ενήλικες συνήθως καταλαμβάνει το 20% με 25% του συνολικού ύπνου και διαρκεί για 90-120 λεπτά. Κατά τη διάρκεια ενός φυσιολογικού ύπνου, συνήθως βιώνουμε 4 με 5 περιόδους ύπνου REM, όσο προχωρά η νύκτα τόσο αυξάνεται και η περίοδος των σταδίων REM και μειώνεται ο βαθύς ύπνος. Κατά τις πρωινές ώρες, το περισσότερο μέρος του ύπνου αποτελείται από τον ελαφρύ ύπνο και από περιόδους REM. Η σχετική διάρκεια του ύπνου REM διαφέρει ανάλογα με την ηλικία. Σε ένα νεογέννητο ο ύπνος REM καταλαμβάνει το 80% του συνολικού ύπνου. Κατά την περίοδο REM, η δραστηριότητα των νευρώνων του εγκεφάλου είναι παρόμοια με εκείνη που υπάρχει τις ώρες που είμαστε ξύπνιοι, για αυτό τον λόγο ο ύπνος REM αποκαλείται και *παράδοξος ύπνος*. Αυτό σημαίνει ότι δεν υπάρχουν κυρίαρχα εγκεφαλικά κύματα κατά την διάρκεια ύπνου REM.

Ο οργανισμός έχει απόλυτη ανάγκη τον ύπνο τύπου REM. Εάν για διάφορους λόγους ο οργανισμός στερηθεί του ύπνου τύπου REM, τότε την επόμενη φορά που θα αποκοιμηθεί θα πάει πιο γρήγορα στο στάδιο REM, μειώνοντας τη διάρκεια των υπόλοιπων σταδίων.

Ο ύπνος REM είναι φυσιολογικά διαφορετικός απο τις άλλες περιόδους ύπνου, οι οποίες συνολικά αποκαλούνται μη REM ύπνος. Οι άνθρωποι που ξυπνούν από ύπνο REM μπορούν να θυμηθούν πολλά όνειρα, ενώ όσοι ξυπνούν από ύπνο μη REM θυμούνται ελάχιστα ή και καθόλου όνειρα.

## Δείτε επίσης
* Ύπνος
* Όνειρο

## Εξωτερικοί σύνδεσμοι
* Παράδοξος ύπνος
* Τι είναι ο ύπνος

## Αναφορές


REM
Υπνος REM
Απολλώνια (Δήλου)

Τα **Απολλώνια Δήλου** ήταν οι σημαντικότερες εορτές της αρχαιότητας που τελούνταν προς τιμή του θεού Απόλλωνα. Οι εορτές αυτές γίνονταν την 7η του Θαργηλιώνα. 

Στις εορτές αυτές γίνονταν αγώνες που μετείχαν "*παίδες αγένειοι*" και άνδρες. Μετά τους οποίους ακολουθούσε λιτανεία δαδούχων. 
Παρόμοια τέτοια εορτή Απολλώνια ή Απολλωνίεια γίνονταν και στις αρχαίες πόλεις Μίλητο και Κύδνο.

## Δείτε επίσης
*Απολλώνια (Σικυώνας) και
*Απολλώνια (Ρώμης)

Κατηγορία:Ιστορία της Δήλου
Κατηγορία:Αρχαίες ελληνικές εορτές
Παρθενοπαίος

μικρογραφία|Ο όρκος των επτά αρχηγών, 1879.
Στην ελληνική μυθολογία ο **Παρθενοπαίος** ήταν ο ένας από τους επτά αρχηγούς που εξεστράτευσαν εναντίον των Θηβών και έγιναν γνωστοί ως οι *[[Επτά επί Θήβας]]*. Υπήρξε γιος της Αταλάντης και του Ιππομένη ή Μελανίωνα, ή του Μελεάγρου ή ακόμα και του θεού του πολέμου Άρη. Σύμφωνα με τοπική, αργειακή παράδοση, ο Παρθενοπαίος ήταν αδελφός του Αδράστου, γιος του Ταλαού και της Λυσιμάχης. Ο Παρθενοπαίος σκοτώθηκε από τον Περικλύμενο (γιο του Ποσειδώνα), κατά τον Ευριπίδη (*[[Φοίνισσες]]*, στίχοι 1160 κ.ε.), ή από τον Αμφίδικο (γνωστό και ως Ασφόδικο), κατά τη *[[Βιβλιοθήκη Απολλοδώρου]]* (Γ 6, 8) και τον Παυσανία (Θ 18, 6).

Ο Παρθενοπαίος αναφέρεται και από τον Βιργίλιο στην *[[Αινειάδα]]* (VI 480).
* Για τον Παρθενοπαίο είχε γράψει ομώνυμο δράμα ο αρχαίος Έλληνας τραγικός ποιητής Αστυδάμας με το οποίο και κέρδισε ποιητικό αγώνα στην Αθήνα, το 340 π.Χ..

Παρθενοπαιος
Απολλώνια (Σικυώνας)

Τα **Απολλώνια της Σικυώνας** ήταν εξιλαστήρια αρχαία εορτή που τελούνταν στη Σικυώνα προς τιμή του θεού Απόλλωνα.

Κατ΄ αυτή την εορτή 7 νέοι και 7 νέες μετέβαιναν στο Σύθα ποταμό και στη συνέχεια πήγαιναν στο ναό της Πειθούς και από εκεί κατέληγαν στο ναό του Απόλλωνα που ήταν στην αγορά της πόλης. Εκεί υποτίθεται πως συνόδευαν τους δίδυμους θεούς Απόλλωνα και Άρτεμη. Η εορτή αυτή γίνονταν σε ανάμνηση μυθικού γεγονότος της επίσκεψης των θεών στη πόλη. Τότε δηλαδή που ο Απόλλωνας και η Άρτεμη μετά το φόνο του Πύθωνα ήλθαν στην Αιγιάλεια (κατά τον Παυσανία) και κατελήφθησαν από φόβο, εκ του οποίου και το σημείο εκείνο που βρέθηκαν ονομάσθηκε "φόβος". Υπό την επίδραση εκείνου του συναισθήματος οι θεοί στη συνέχεια έφυγαν στη Κρήτη όπου και τους «εκάθαρε» ο Καρμάνωρ. Στο μεταξύ όμως, στη χώρα της Σικυώνας (Σικυωνία) είχε ενσκήψει φοβερός λοιμός που είχε ερημώσει τις πόλεις και οι κάτοικοι αναγκάσθηκαν να καταφύγουν σε Μαντείο απ΄ όπου και έλαβαν το χρησμό να εξευμενίσουν τους δίδυμους θεούς στέλνοντας προς αυτούς 7 έφηβους και 7 κόρες. Και όταν πράγματι συνέβη αυτό οι θεοί πείσθηκαν από τις ικεσίες αυτών των νέων και επέστρεψαν στη Σικυώνα όπου οι κάτοικοι, στο σημείο που πάτησαν οι θεοί κατά την επιστροφή τους, έκτισαν το ναό της Πειθούς ως ευχαριστήρια και αμέσως μετά την απαλλαγή από το λοιμό έκτισαν το ναό του Απόλλωνα στην αγορά της Πόλης.

## Δείτε επίσης
*Απολλώνια (Δήλου) και
*Απολλώνια (Ρώμης)

Κατηγορία:Αρχαίες ελληνικές εορτές
Κατηγορία:Σικυώνα
Πολίτης (μυθολογία)

Με το όνομα **Πολίτης** αναφέρονται 4 διαφορετικά πρόσωπα της ελληνικής μυθολογίας, κυρίως των ομηρικών επών, τα εξής:
# Γιος του Πριάμου και της Εκάβης, ονομαστός για τη γρηγοράδα του, που σκοτώθηκε κατά την άλωση της Τροίας από τον Πύρρο, γιο του Αχιλλέα, ή από τον Νεοπτόλεμο (*[[Ιλιάδα]]* Β 791, Ν 533).
# Σύντροφος του Οδυσσέα. Αυτός ο Πολίτης μεταμορφώθηκε σε χοίρο από την Κίρκη και τελικώς δολοφονήθηκε από τους Βρεττίους ή τη Σκύλλα ή τη Χάρυβδη. Αναφέρεται μόνο μία φορά στην *[[Οδύσσεια]]* (κ 224-225), όπου ο Οδυσσέας τον αποκαλεί «κήδιστον ετάρων» και «κεδνότατον» (δηλαδή τον πιο αγαπητό του φίλο).
# Σύντροφος του Μενελάου.
## Δείτε επίσης
* Πολίτης (αποσαφήνιση)
* Ο αστεροειδής 4867 Πολίτης (4867 Polites), που ανακαλύφθηκε το 1989 και ανήκει στην Τρωική Ομάδα, πήρε το όνομά του από το πρώτο από τα μυθικά αυτά πρόσωπα.
* Εξάλλου, «Πολίτης» ήταν μία αρχαία θρησκευτική επίκληση του θεού Διονύσου.
## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 649

Κατηγορία:Πρόσωπα της ελληνικής μυθολογίας
Κατηγορία:Τρώες
Κατηγορία:Οδύσσεια
82 Αλκμήνη

Η **Αλκμήνη (Alkmene)** είναι ένας αρκετά λαμπρός αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,40. Ανακαλύφθηκε το 1864 από τον Γερμανό αστρονόμο Καρλ Τέοντορ Ρόμπερτ Λούτερ, που παρατηρούσε από το Ντίσελντορφ της Γερμανίας, και έλαβε το όνομα της μητέρας τού Ηρακλή στην ελληνική μυθολογία.

Η μέση διάμετρος της Αλκμήνης είναι 61 χλμ. Η μάζα της εκτιμάται σε 240 τρισεκατομμύρια τόνους. Η μέση επιτάχυνση της βαρύτητας στον ισημερινό της Αλκμήνης εκτιμάται σε 1,7&nbsp;cm/sec², δηλαδή η βαρύτητα εκεί είναι 580 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 32 m/sec.

Ο φασματικός τύπος της Αλκμήνης είναι **S** (λιθώδης). Η μέση θερμοκρασία στην επιφάνειά της εκτιμάται σε 105 περίπου βαθμούς Κελσίου κάτω από το μηδέν. Η λευκαύγεια (άλβεδο) της Αλκμήνης είναι 0,208.

Η Αλκμήνη περιστρέφεται γύρω από τον εαυτό της μία φορά κάθε 13 ώρες ακριβώς (με ακρίβεια ± 4 δευτερόλεπτα). Η ύπαρξη ενός δορυφόρου που περιφέρεται γύρω από την Αλκμήνη έχει προταθεί το 1985 από φωτομετρικά δεδομένα.

Στις 18 Σεπτεμβρίου 2014 σημειώθηκε μία επιπρόσθηση, παρατηρήσιμη από την Καλιφόρνια, του σχετικώς φωτεινού αστέρα HIP 99229 (με φαινόμενο μέγεθος +7,5) στον αστερισμό Αιγόκερω από την Αλκμήνη. Αν παρατηρηθούν από αρκετά διαφορετικά σημεία, οι επιπροσθήσεις μπορούν να αποφέρουν ακριβείς μετρήσεις των διαστάσεων του αστεροειδούς που τις προκαλεί.

## Παραπομπές


Αλκμηνη
Απολλώνια

Με την ονομασία **Απολλώνια** φέρονταν στην αρχαιότητα οι εορτές που γίνονταν προς τιμή του θεού Απόλλωνα.

Σημαντικότερες εξ αυτών των εορτών ήταν τα:
* Απολλώνια (Δήλου),
* Απολλώνια (Σικυώνας) και
* Απολλώνια (Ρώμης).
Αρίσταρχος (Σελήνη)

Ο **Αρίσταρχος** είναι ένας εύκολα εντοπιζόμενος κρατήρας στη Σελήνη. Η διάμετρός του είναι 40 χιλιόμετρα και βρίσκεται στο βόρειο ημισφαίριο και στην ορατή από τη Γη πλευρά της Σελήνης, σε σεληνογραφικές συντεταγμένες 23,7° βόρειο πλάτος και 47,4° δυτικό μήκος. Πήρε το όνομά του προς τιμή του αρχαίου Έλληνα αστρονόμου Αριστάρχου.

Ο κρατήρας Αρίσταρχος θεωρείται ο φωτεινότερος από τους εκτεταμένους σχηματισμούς της σεληνιακής επιφάνειας, με άλβεδο σχεδόν διπλάσιο από εκείνο των περισσότερων χαρακτηριστικών. Το βάθος του κρατήρα σε σχέση με το χείλος των τοιχωμάτων του είναι 3,7 χλμ. 

Ο κρατήρας βρίσκεται στο νοτιοανατολικό άκρο μιας υπερυψωμένης περιοχής με ηφαιστειογενή χαρακτηριστικά, γνωστής επίσης ως το «Υψίπεδο του Αριστάρχου», στο μέσο του Ωκεανού των Καταιγίδων (μέγιστο υψόμετρο 2 χλμ. από την επιφάνεια του Ωκεανού). Η περιοχή αυτή είναι γνωστή για τα παροδικά σεληνιακά φαινόμενα που έχουν σημειωθεί εκεί, καθώς και από πρόσφατες εκπομπές ραδονίου που μετρήθηκαν από την αποστολή *[[Lunar Prospector]]*. Ο Αρίσταρχος βρίσκεται ανατολικά και δίπλα από τον κρατήρα Ηρόδοτο. Το φωτεινότερο χαρακτηριστικό του κρατήρα είναι η απόκρημνη κεντρική κορυφή του. Αν κρίνουμε από τις φωτεινές «ακτίνες» συντριμμάτων που απλώνονται προς τα νότια και νοτιοανατολικά του Αριστάρχου, ο κρατήρας θα πρέπει να δημιουργήθηκε από μια πλάγια πρόσκρουση αστεροειδούς από τα βορειοανατολικά. Η ηλικία του, με βάση τη μεγάλη του φωτεινότητα, πρέπει να είναι σχετικώς μικρή, περί τα 450 εκατομμύρια χρόνια.

Το όνομα «Αρίσταρχος» δόθηκε από τα πρώτα, από τον Ιταλό αστρονόμο και πρωτοπόρο σεληνογράφο Τζιοβάνι Ριτσιόλι, στο έργο του *Almagestum novum* («Νέα Αλμαγέστη», 1651).

Στα βόρεια του κρατήρα υπάρχει ένα σύστημα στενών κυματιστών αυλάκων, που φέρει το όνομα **Rimae Aristarchus**, εκτεινόμενο για μία απόσταση 121 χλμ.

## Δευτερεύοντες κρατήρες
[thumb|250px|Οι κρατήρες Αρίσταρχος (κέντρο) και Ηρόδοτος, όπως φωτογραφήθηκαν από την αποστολή [Απόλλων 15.]]
Ο Αρίσταρχος περιβάλλεται από αρκετούς μικρότερους κρατήρες, πολλοί από τους οποίους δημιουργήθηκαν μάλλον από την ίδια πρόσκρουση. Καθώς συνηθίζεται, αυτοί οι κρατήρες ονομάζονται με το όνομα του κύριου κρατήρα ακολουθούμενο από ένα κεφαλαίο γράμμα του λατινικού αλφαβήτου. Υπάρχουν έτσι οι κρατήρες:

Οι παρακάτω κρατήρες μετονομάσθηκαν αργότερα από τη Διεθνή Αστρονομική Ένωση:

* Ο Αρίσταρχος A σε **Väisälä**.
* Ο Αρίσταρχος C σε **Toscanelli**.

 
Αρισταρχος
Αντωνιάδης (Σελήνη)

Ο **Αντωνιάδης** (*Antoniadi*) είναι ένας μεγάλος κρατήρας στη Σελήνη. Η διάμετρός του είναι 143 χιλιόμετρα, αλλά βρίσκεται στο νότιο ημισφαίριο και στην αόρατη από τη Γη πλευρά της Σελήνης, σε σεληνογραφικές συντεταγμένες 69,7° βόρειο πλάτος και 172,0° δυτικό μήκος. Πήρε το όνομά του προς τιμή του ελληνικής καταγωγής αστρονόμου Ευγένιου Αντωνιάδη.

Ο κρατήρας Αντωνιάδης διακόπτει το νοτιοανατολικό χείλος του κρατήρα Μιναέρτ (Minnaert), ενός λίγο μικρότερου και αρχαιότερου κρατήρα. Στο ανατολικό χείλος του Αντωνιάδη, εξάλλου, εφάπτεται ο κρατήρας Νουμέροφ, ενώ νότια βρίσκεται ο μικρός κρατήρας Μπρασίαρ (Brashear).

Το τοίχωμα του Αντωνιάδη είναι ελαφρώς μόνο διαβρωμένο. Ο κρατήρας είναι ένας από τους λίγους κρατήρες στη Σελήνη που διαθέτουν τόσο δεύτερο εσωτερικό δακτύλιο, όσο και κεντρική κορυφή. Ο εσωτερικός δακτύλιος έχει περίπου τη μισή διάμετρο του εξωτερικού τοιχώματος και σώζονται σε αρκετό βαθμό μόνο τα ακανόνιστα βόρειο και νότιο μέρος του. Το βάθος του κρατήρα σε σχέση με το χείλος των τοιχωμάτων του είναι άγνωστο. Ο πυθμένας του είναι ασυνήθιστα επίπεδος και ομαλός.

 
Κατηγορία:Κρατήρες Σελήνης
Απολλωνία

Πολλές ελληνικές πόλεις στην αρχαιότητα έφεραν το όνομα **Απολλωνία** ή *Απολλωνιάς*, προς τιμή του λατρευόμενου σ΄ αυτές θεού Απόλλωνα. Σημαντικότερες εξ αυτών ήταν οι:

* Απολλωνία η Ιλλυρική
* Σωζόπολη της Ανατολική Ρωμυλίας ή *Απολλωνία Μάγκνα* ή *Απολλωνία η Ποντική* ή *Άνθεια* (στη σημερινή Βουλγαρία)
* Απολλωνία η Χαλκιδική
* Απολλωνία Κρήτης
* Αρχαία Ελεύθερνα γνωστή και ως *Απολλωνία* στη νότια Κρήτη
* Απολλωνία η Κυρηναϊκή
* Απολλωνία Λυδίας
* Απολλωνία Μυγδονίας
* Απολλωνία η Φρυγική
* Απολλωνία Απολλωνιάτιδος στην ανατολική Μεσοποταμία
* Απολλωνία Παλαιστίνης
* Απολλωνία Απαμείτιδος στη Συρία κοντά στην Απάμεια

Με την ονομασία αυτή υπάρχουν δύο οικισμοί της Ελλάδας:
* η Απολλωνία Θεσσαλονίκης και 
* η Απολλωνία Σίφνου 

## Δείτε επίσης
* Δήμος Απολλωνίας
* Νέα Απολλωνία Θεσσαλονίκης

Κατηγορία:Αποσαφηνίσεις ελληνικών τοπωνυμίων
Βασικά... Καλησπέρα σας

Το ***Βασικά... Καλησπέρα σας*** είναι ελληνική κωμική κινηματογραφική ταινία του 1982, σε σενάριο και σκηνοθεσία Γιάννη Δαλιανίδη.

Κόβοντας 253.240 εισιτήρια, ήρθε στην 3η θέση ανάμεσα σε 48 ελληνικές ταινίες της σαιζόν. 

## Πλοκή
Η παρέα του Στάθη (Στάθης Ψάλτης) και η παρέα του Ντένη (Σταμάτης Γαρδέλης) έχουν δικούς τους πειρατικούς ραδιοφωνικούς σταθμούς, το *Ράδιο Καψούρα* και το *Studio 69* αντίστοιχα. Οι δύο παρέες ανταγωνίζονται μεταξύ τους για την ακροαματικότητα, παίζοντας ο ένας λαϊκά και ο άλλος ντίσκο. Τα πράγματα περιπλέκονται όταν ο Πάνος (Πάνος Μιχαλόπουλος), ο φίλος του Στάθη, ερωτεύεται την αδερφή του Ντένη, την Μπέτυ (Έφη Πίκουλα). Από την άλλη, ο Στάθης είναι ερωτευμένος με την Κούλα (Καίτη Φίνου), η οποία όμως δεν του δίνει σημασία καθώς έχει σχέση με τον Κυριάκο (Γιάννης Μποσταντζόγλου). Κάποια στιγμή, η κόντρα μεταξύ των δύο παράνομων σταθμών κορυφώνεται, φτάνει στο απροχώρητο, οδηγούνται όλοι μαζί στη φυλακή και, τελικά, συμφιλιώνονται.

## Διανομή

## Παραπομπές

## Εξωτερικοί σύνδεσμοι
*Το ''Βασικά... Καλησπέρα σας'' στην Ταινιοθήκη της Ελλάδος
*Το ''Βασικά... Καλησπέρα σας'' στο Cine.gr 

Κατηγορία:Ελληνικές ταινίες της δεκαετίας 1980
Κατηγορία:Ταινίες του 1982
Κατηγορία:Ελληνικές κωμικές ταινίες
Κατηγορία:Ελληνόφωνες ταινίες
Κατηγορία:Ταινίες σε σκηνοθεσία Γιάννη Δαλιανίδη
Κατηγορία:Ταινίες σε σενάριο Γιάννη Δαλιανίδη
Κατηγορία:Ταινίες με μουσική σύνθεση Γιώργου Θεοδοσιάδη
Κατηγορία:Ελληνικές μουσικές ταινίες
Ρουπία (αποσαφήνιση)

Ο όρος **[[Ρουπία]]** αναφέρεται σε νομισματικές μονάδες που είτε είναι σε χρήση ή έχουν πλέον αποσυρθεί από την κυκλοφορία. Συγκεκριμένα:

Νομίσματα σε κυκλοφορία:
*Ρουπία Ινδίας
*Ρουπία Ινδονησίας
*Ρουπία του Μαυρίκιου
*Ρουπία του Νεπάλ
*Ρουπία του Πακιστάν
*Ρουπία Σεϋχελλών
*Ρουπία της Σρι Λάνκα

Νομίσματα που έχουν αποσυρθεί:
*Ρουπία της Ζανζιβάρης
*Ρουπία της Ιταλικής Σομαλιλάνδης
Φαρακλό

Με το όνομα **Φαρακλό** φέρονται δύο ελληνικά χωριά, το ένα στη Λακωνία και το άλλο στη Νάξο, τα οποία και είναι:

* το Φαρακλό Λακωνίας και
* το Φαρακλό ή Φάρακλος Νάξου